Patrik Sundström

Dan Patrik Sundström (født 12. august 1970) er en svensk tidligere fotballspiller. Sundström, som var midtbanespiller, har spilt for Malmö FF og Helsingborgs IF i Allsvenskan, samt for Landskrona BoIS i Superettan.

 Klubbkarriere 
 Malmö FF 
Sundström startet sin karriere i svensk toppfotball da han kom til Malmö FF fra Högaborgs BK foran 1990-sesongen. Fra 1990 til 1992 spilte han 28 kamper og scoret ett mål for klubben i Allsvenskan.Alsiö (2011), ss. 307–309

 Helsingborgs IF 
Sundström gikk til Malmö FFs rivaler Helsingborgs IF i 1993. Fra da og fram til 1997 spilte Sundström 93 kamper og scoret ni mål for klubben i Allsvenskan.Alsiö (2011), ss. 288–291

 Landskrona BoIS 
Sundström spilte for Landskrona BoIS fra 1998 til 2002. Klubben hadde nettopp rykket opp fra Division 2 Södra Götaland da han kom til klubben, og spilte i Division 1 Södra i 1998 og 1999. Klubben overlevde sammenslåingen av de to avdelingene på nest øverste nivå i svensk fotball, og spilte fra 2000 i Superettan. Klubben rykket opp til Allsvenskan etter å ha sikret seg andreplassen i Superettan i 2001, men Sundström måtte legge opp på grunn av en skadd akillessene uten å ha spilt for klubben i Allsvenskan.«Patrik Sundström lägger av!», av Michael Svegbrandt, svenskafans.com, 23. oktober 2002. Besøkt 6. april 2015 «Patrik Sundström», profil på SvFFs hjemmeside, 2002. Besøkt 6. april 2015 

 Referanser 

 Litteratur 


 Eksterne lenker 
 «Patrik Sundström» , profil på SvFFs hjemmeside 

Kategori:Svenske fotballspillere
Kategori:Fotballspillere for Malmö FF
Kategori:Fotballspillere for Helsingborgs IF
Kategori:Fotballspillere for Landskrona BoIS
Kategori:Fødsler i 1970